laion/Wikipedia-Exotic huggingface dataset:
מרדכי זאב אורנשטיין (הנכד)

הרב מרדכי זאב אורנשטיין (לבוב ה'תקמ"ט, 1789 - י"ז בחשוון ה'תקצ"ז, 28 באוקטובר 1836) היה רב ולמדן גליציאני. נולד בלבוב לרב יעקב משולם אורנשטיין, רבה של העיר ומגדולי פוסקי גליציה. הוא למד ספרות תלמודית ורבנית וגילה בה בקיאות רחבה והבנה מעמיקה בגיל צעיר מאוד. שמו התפרסם בכל רחבי גליציה כגאון, ותשובות הלכתיות שכתב הודפסו בספרו החשוב של אביו "ישועות יעקב". רמ"ז אורנשטיין נחשב לגדול בכוחו התורני אפילו מאביו. הוא היה מתנגד חריף לחסידות וזלזל בגדולי התנועה, מסופר כי גער ברבי ישראל פרידמן מרוז'ין כשהצית את מקטרתו בעת שיחה עם אביו ה"ישועות יעקב" בביקורו אצלו בלבוב. בשל התנגדותו והערותיו היו שראו בו זחוח דעת, הוא דחה הצעות רבות למשרות רבניות, וכשקיבל לבסוף את הצעת הרבנות בפשמישל, העיר השלישית בגודלה בגליציה, קיבל את ההצעה והתמנה כרבה של העיר. בטרם הספיק לשאת בפועל בתפקידו החדש, נפטר בפתאומיות בחיי אביו ב י"ז בחשוון ה'תקצ"ז, 28 באוקטובר 1836. הוא היה עשיר, ובנו שירש אותו, הרב צבי הירש אורנשטיין הדפיס בכספו את ספרי "ישועות יעקב" של סבו וצירף להם הערות והשגות משל אביו ומשלו. על מצבת קבורתו נחקק האקרוסטיכון: מר יצרח כל עובר רב חכם ארזים נקבר דברו האיר כל בני עבר כעת עליו המות גבר ידובב שפתיו בקבר זיו תורתו אשר חבר אך מאד גדל השבר בדמי ימיו חלף ועבר פה נטמן כבוד הרב הגאון המובהק מופת הדור, נר ישראל עמוד האמונה, המפורסם בעוז חכמתו ותורתו ויראתו, היה מחסה ומעוז למדינתו להקימם באמונתו מוהר"ר מרדכי זאב נתקבל לאבד"ק פרעמיסלא, תנצב"ה דוד אסף, דרך המלכות, עמ' 156-154 שלמה בובר, ה"ר מרדכי זאב ב"ר יעקב משולם אורנשטיין, בתוך: אנשי שם, קרקוב תרנ"ה, אות שפד, עמ' 151, באתר היברובוקס "אורנשטיין, מרדכי זאב", במהדורת 1901–1906 של האנציקלופדיה היהודית (באנגלית)
Brothers in Arms (2008)

Brothers in Arms הוא משחק משחק ירי בגוף שלישי שפותח והוצא לאור על ידי Gameloft לטלפונים הסלולרים עם טכנולוגיית ה-N-Gage. המשחק הוא חלק מסדרת המשחקים Brothers in Arms. 1Up Brothers in Arms (N-Gage 2.0) profile(הקישור אינו פעיל) (באנגלית) דף המשחק באתר N-Gage.com (באנגלית)
גביע המדינה בכדורגל 1958/1959

גביע המדינה בכדורגל 1958/1959 הייתה התחרות ה-22 מאז היווסדה וה-7 לאחר קום מדינת ישראל. המשחקים החלו ב-6 בדצמבר 1958 והסתיימו ב-19 בנובמבר 1959. במשחק הגמר הובילה מכבי תל אביב 0:4, אך בסיום המשחק ספגה שלושה שערים וכמעט איבדה את יתרונה. בסופו של דבר היא ניצחה וזכתה בגביע בפעם העשירית ובפעם השנייה ברציפות. בשלב הראשון השתתפו קבוצות של ליגה ג' וליגה ב'. בהמשך לתחרות הצטרפו קבוצות מהליגות הגבוהות. הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגות המשנה. כתבה על משחק הגמר באתר מכבי-פדיה כתבה על משחק הגמר באתר ההיסטוריה של הפועל פתח תקווה
אאורטוגרפיה

אָאוֹרְטוֹגְרַפְיָה (צִלּוּם אֲבִי הָעוֹרְקִים, aortography) היא בדיקת דימות רפואי התערבותית פולשנית שבה מבוצע צנתור של אבי העורקים תוך הזרקת חומר ניגוד ושיקוף רנטגני. בעבר הייתה אאורטוגרפיה מדד הזהב לאבחנה של בתירת אבי העורקים, עם רגישות של 88% וסגוליות של 94%. לצורך כך היה מוחדר הצנתר דרך עורק הירך מצד ימין, מאחר שבתירות המערבות את עורקי הירך הן בשני שלישים מהמקרים משמאל. האבחנה בשיטה זו מתבצעת על ידי הדגמה של חפי הגלימה הפנימית וזרימת חומר ניגוד הן בנהור האמיתי והן בנהור המדומה. היתרון של אאורטוגרפיה באבחנה של בתירת אבי העורקים הוא ביכולתה להדגים את מידת התפשטות הבתירה ואת מידת המעורבות של העורקים המסתעפים. כמו כן, היא יכולה לאבחן את אחד הסיבוכים של בתירת אבי העורקים – אי-ספיקת מסתם אבי העורקים. מנגד, אאורטוגרפיה היא בדיקה פולשנית החושפת את הנבדק לחומר ניגוד יודי, אשר עלול להזיק לכליות באנשים עם תפקוד כלייתי נמוך ואשר עלולה להתפתח אליו אלרגיה. כיום הבדיקות שמשמשות לאבחנה של בתירת אבי העורקים הן אקוקרדיוגרפיה דרך הוושט וטומוגרפיה ממוחשבת (CT), שלהן רגישות גבוהה. אקוקרדיוגרפיה דרך הוושט מועדפת במיוחד במצבי חירום בשל זמינותה הגבוהה. מדיה וקבצים בנושא אאורטוגרפיה בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Brothers in Arms: Art of War

Brothers in Arms: Art of War הוא משחק Shoot 'em up שפותח והוצא לאור על ידי Gameloft לטלפונים הסלולרים. המשחק הוא חלק מסדרת המשחקים Brothers in Arms. Art of War כולל 13 משימות ב-3 קמפיינגים, אחת מהן היא משימה על מבצע מרקט גארדן. המשחק כולל משימות צניחה, מטוסים, טנקים וספינות. Brothers in Arms (סדרת משחקים) אתר החברה Gameloft (באנגלית) דף המשחק באתר N-Gage.com (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
Brothers in Arms: Double Time

Brothers in Arms: Double Time הוא משחק ירי בגוף ראשון שפותח על ידי Gearbox Software והוצא לאור על ידי Ubisoft לפלטפורמת ה-Wii ובשנת 2010 גם ל-OS X. משחק זה הוא אוסף של שני משחקי Brothers in Arms הראשונים Brothers in Arms: Road to Hill 30 ו-Brothers in Arms: Earned in Blood שפותחו על ידי Gearbox Software והופצו על ידי Ubisoft. הוא מכיל בשלב 31 את המערכה בנורמנדי. בתאריך ה-23 במרץ 2010 Feral Interactive הודיעו על גרסת OS X של המשחק Brothers in Arms: Double Time, שהוא שוחרר בתאריך ה-16 באפריל 2010. המשחק לא קיבל ביקורות כל כך טובות, הוא קיבל ציון של 46.47% מ-GameRankings ו-45/100 מ-Metacritic. דף המשחק (באנגלית) Feral Interactive : Brothers in Arms: Double Time (באנגלית) המשחק ב-MobyGames (באנגלית)
קווין פולאנד

קווין פולאנד (בגרמנית: Kevin Volland, נולד ב-30 ביולי 1992 במרקטאוברדורף שבגרמניה) הוא כדורגלן גרמני המשחק בעמדת החלוץ באוניון ברלין ובנבחרת גרמניה. פולאנד החל לשחק בקבוצת הנוער של מינכן 1860 בשנת 2007, כאשר היה בן 15. כעבור ארבע שנים החל לשחק בקבוצה הבוגרת. את הופעת הבכורה בקבוצה הבוגרת של מינכן 1860, ששיחקה אז בליגת הבונדסליגה השנייה, ערך בספטמבר 2010 במשחק ליגה מול אאוגסבורג, ועד לפגרת החורף של עונת 2010/11 צבר שש הופעות נוספות, ובשנה זו זכה במדליית ארד במסגרת פרס מדליית פריץ ואלטר המוענקת מדי שנה לכדורגלנים צעירים. פולאנד הרשים מאוד באותה תקופה במינכן 1860, והבקיע 20 שערים ב-57 הופעות ליגה בתקופתו בקבוצה. בקיץ 2012 עבר פולאנד להופנהיים. פולאנד החל לשחק בהופנהיים בעונת 2012/13. את שערו הראשון בקבוצה במסגרת הבונדסליגה הבקיע בניצחון 2–3 על שאלקה 04 בנובמבר 2012. פולאנד הבקיע בעונתו הראשונה בהופנהיים שישה שערי ליגה, אך הקבוצה ניצלה מירידה במחזור האחרון על חודה של נקודה לאחר שהשיגה שלושה ניצחונות רצופים בשלושת מחזורי הסיום, והבטיחה מקום במבחני הירידה והעלייה לבונדסליגה, בו ניצחה את קייזרסלאוטרן. שתי העונות הבאות של פולאנד בהופנהיים היו טובות הרבה יותר. בעונת 2013/14 הבקיע פולאנד 11 שערי ליגה והיה חלק מההתקפה השלישית בטיבה בליגה, שהבקיעה 72 שערים, כאשר רק באיירן מינכן ובורוסיה דורטמונד הבקיעו יותר. בעונת 2014/15 הבקיע פולאנד 8 שערי ליגה, כשהוא נהנה בתקופה זו משיתוף פעולה התקפי עם אנתוני מודסט ורוברטו פירמינו. שני האחרונים עזבו את הקבוצה בקיץ 2015, ופולאנד נשאר בחוד של הופנהיים בעונת 2015/16, וצוותו אליו קווין קוראני ואדוארדו ורגאס. ב-20 במאי 2016 חתם בבאייר לברקוזן על חוזה לחמש שנים תמורת 18 מיליון אירו ששולמו להופנהיים. את שערו הראשון בקבוצה הבקיע בהפסד המפתיע לשפורטפרוינדה לוטה מהליגה הגרמנית השלישית במסגרת הגביע הגרמני, במשחק שהסתיים בתוצאה 2-2 והוכרע בפנדלים. ב-2 בספטמבר 2020 חתם במונקו לארבע שנים. ב-17 באוגוסט 2023 חתם באוניון ברלין לשלוש שנים. פולאנד שיחק בכל נבחרות גרמניה הצעירות, וייצג את גרמניה באליפות אירופה בכדורגל עד גיל 21 שנערכה בשנת 2015 בצ'כיה. פולאנד הבקיע בטורניר זה צמד נגד נבחרת דנמרק הצעירה, שהספיק לו כדי לזכות בנעל הכסף ולהיכנס לנבחרת מצטייני הטורניר, על אף שנבחרת גרמניה הצעירה הושפלה בחצי הגמר של הטורניר בתוצאה 0–5 מול נבחרת פורטוגל הצעירה. במאי 2014 ערך פולאנד את הופעת הבכורה במדי נבחרת גרמניה הבוגרת, במשחק הכנה למונדיאל 2014 מול נבחרת פולין. עם זאת, פולאנד נופה מהסגל הסופי למונדיאל. בנובמבר 2016 הבקיע פולאנד את שער הבכורה שלו במדי נבחרת גרמניה, בניצחון 0–8 על נבחרת סן מרינו במסגרת מוקדמות מונדיאל 2018. ובמאי 2021 זומן לסגל הנבחרת לקראת משחקי יורו 2020. אליפות אירופה בכדורגל עד גיל 21 - 2015: נעל הכסף. אליפות אירופה בכדורגל עד גיל 21 - 2015: נבחרת הטורניר. מדליית ארד במסגרת פרס מדליית פריץ ואלטר: 2011 מדיה וקבצים בנושא קווין פולאנד בוויקישיתוף קווין פולאנד, באתר Transfermarkt קווין פולאנד, באתר Fussballdaten.de (בגרמנית) קווין פולאנד, באתר Soccerway קווין פולאנד, באתר BDFutbol קווין פולאנד, באתר WorldFootball.net קווין פולאנד, באתר National Football Teams קווין פולאנד, באתר FootballDatabase.eu קווין פולאנד, באתר ESPN
אתלטיקה באולימפיאדת ריו דה ז'ניירו (2016)

אולימפיאדת ריו דה ז'ניירו נערכה בריו דה ז'ניירו, ברזיל. תחרויות האתלטיקה החלו ב-12 באוגוסט והסתיימו ב-21 באוגוסט 2016. נערכו 47 תחרויות באתלטיקה במשחקים אלו (23 לנשים ו-24 לגברים) באצטדיון אנז'ניאו. ריצת המרתון נערכה בסמבודרומו וההליכה התחרותית בפארק פלמנגו. אליין תומפסון (ג'מייקה ג'מייקה), זכתה ב-3 מדליות, 2 זהב ו-1 כסף. מדליות זהב, בריצת 100 מטר ובריצת 200 מטר ומדליית כסף, בריצת שליחות 4x100. אליסון פליקס (ארצות הברית ארצות הברית), זכתה ב-3 מדליות, 2 זהב ו-1 כסף. מדליות זהב בריצות שליחות 4x100 ו-4x400 מטר. מדליית כסף, בריצת 400 מטר. טיאנה ברטולטה (ארצות הברית ארצות הברית), זכתה בשתי מדליות זהב, בריצת שליחות 4x100 מטר ובקפיצה לרוחק. טורי בואי (ארצות הברית ארצות הברית), זכתה ב-3 מדליות, אחת מכל סוג. זהב בריצת שליחות 4x100 מטר, כסף בריצת 100 מטר וארד בריצת 200 מטר. יוסיין בולט (ג'מייקה ג'מייקה) זכה ב-3 מדליות זהב אישיות בריצת 100 מטר, בריצת 200 מטר ובריצת שליחים 4x100 מטר, והוא האתלט הראשון בהיסטוריה שזוכה שלוש פעמים רצופות ב-3 מדליות זהב ובסך הכל צבר 9 מדליות אולימפיות. מו פארח (בריטניה בריטניה) זכה ב-2 מדליות זהב אישיות בריצת 5000 מטר ובריצת 10000 מטר אלמז איינה (אתיופיה אתיופיה), קבעה בריצת 10000 מטר שיא עולם חדש של 29:17:45 דקות. אניטה ולודרצ'יק (פולין פולין), קבעה ביידוי פטיש שיא עולם חדש של 82.29 מטר וייד ואן ניקרק (דרום אפריקה דרום אפריקה), קבע בריצת 400 מטר שיא עולם חדש של 43.03 שניות. בנובמבר 2015 אתלטי רוסיה, שדורגו במקום שני הכללי בתחרויות האתלטיקה, אחרי ארצות הברית בלונדון 2012 (זכו ב-8 מדליות זהב ו-18 מדליות בסך הכל), הושעו באופן זמני, על ידי התאחדות האתלטיקה הבינלאומית, מהשתתפות בכל תחרויות האתלטיקה העולמית (כולל אליפות העולם באתלטיקה באולם, אליפות אירופה באתלטיקה ואולימפיאדת 2016), בעקבות דו"ח הסוכנות העולמית נגד סמים בספורט שקבע כי רוסיה נהגה באופן שיטתי לאמרץ את ספורטאיה ועד שלא תוכיח שהיא נלחמת בנגע האימרוץ בקרב ספורטאיה, ההשעיה עומדת בעינה. ביוני 2016 הוחלט סופית על ידי ההתאחדות הבינלאומית באתלטיקה כי אתלטי רוסיה לא ישתתפו במשחקים האולימפיים, בכפוף לאישור ההחלטה על ידי הוועד האולימפי הבינלאומי. ביולי החליט הוועד כי התאחדות כל ענף אולימפי תקבע אם ספורטאיה יוכלו להשתתף, ובכך אישר את ההחלטה לגבי האתלטים. מקרא   מדינה מארחת (ברזיל) הטבלה ממוינת על פי שיטת הספירה של "זהב תחילה". (*) אתלטיות שרצו רק בשלב המוקדמות וזכו אף הן במדליות (*) אתלטים שרצו רק בשלב המוקדמות וזכו אף הם במדליות המבחנים האמריקאים באתלטיקה לאולימפיאדת ריו דה ז'ניירו 2016 מדיה וקבצים בנושא אתלטיקה באולימפיאדת ריו דה ז'ניירו בוויקישיתוף אתר האינטרנט הרשמי של אתלטיקה באולימפיאדת ריו דה ז'ניירו אתלטיקה באולימפיאדת ריו דה ז'ניירו (2016) (אורכב 15.10.2017 בארכיון Wayback Machine), באתר Sports-Reference (באנגלית) אורן אהרוני, ההרחקה נשארה בעינה: רוסיה כרגע מחוץ לתחרויות האתלטיקה בריו, באתר ynet, 17 ביוני 2016 אמיר ענבר, הוועד האולימפי הבינלאומי החליט לא להשעות את רוסיה מאולימפיאדת ריו באופן גורף, באתר הארץ, 24 ביולי 2016 הטבלה מעודכנת נכון ל-21 באוגוסט 2016 בשעה 23:41 לפי שעון ישראל, על פי האתר הרשמי של האולימפיאדה. נפיסטו ת'יאם (בלגיה בלגיה) וקתרינה ג'ונסון-תומפסון (בריטניה בריטניה) קבעו במסגרת תחרויות קרב שבע תוצאה טובה יותר מהמנצחות בתחרות הקפיצה לגובה, 1.98 מטר
מרסלו רבלו דה סוזה

מרסלו רבלו דה סוזה (בפורטוגזית: Marcelo Rebelo de Sousa; נולד ב-12 בדצמבר 1948) הוא פוליטיקאי, משפטן, פרשן פוליטי ועיתונאי פורטוגזי המכהן כנשיא פורטוגל. רבלו דה סוזה נולד בליסבון, בנם של בלטזאר ומריה. אביו כיהן כשר בממשלת פורטוגל וכמושל מוזמביק. הוא סיים תואר ראשון במשפטים באוניברסיטת ליסבון והוסמך כעורך דין ב-1971. הוא עבד כעורך דין וכעיתונאי. היה מראשוני העיתונאיים בעיתון "Expresso" שייסד אביו ושימש מנהל העיתון. ב-1983 ייסד את העיתון סֶמַנָאריוּ "Semanário". הוא סיים דוקטורט במשפטים מאוניברסיטת ליסבון ב-1984, שימש מרצה באוניברסיטה וב-1992 מונה לפרופסור בבית הספר למשפטים של האוניברסיטה. הוא כיהן כנשיא המכון לשיתוף פעולה משפטי עד 1995. בתחילת העשור הראשון של המאה ה-21 שימש פרשן פוליטי בערוצי טלוויזיה ונודע בכינוי "פרופסור סוזה". את דרכו הפוליטית החל כחבר המפלגה הסוציאל-דמוקרטית, ב-1975 נבחר לפרלמנט הפורטוגלי וכיהן כסגן יו"ר הפרלמנט. ב-1979 נבחר לנשיא האספה המחוזית של קסקאיס. ב-1981 מונה לשר בממשלתו של פרנסישקו פינטו בלסמאו וכיהן בתפקיד במשך כשנתיים. ב-1989 התמודד ללא הצלחה לראשות עיריית ליסבון, הוא כיהן כחבר מועצת העיר ומנהיג האופוזיציה במועצה מינואר 1990 עד דצמבר 1993. ב-1996 נבחר למנהיג המפלגה הסוציאל-דמוקרטית אך פרש מראשות המפלגה לפני הבחירות הכלליות ב-1999. בתקופת כהונתו הוביל את המפלגה לחבירה למפלגת העם האירופית, כיהן כסגן הנשיא שלה ונציג בפרלמנט האירופי. מינואר 2000 עד אוקטובר 2001 ומאפריל 2006 כיהן כחבר במועצה המייעצת לנשיא פורטוגל. באוקטובר 2015 הודיע על כוונתו להתמודד בבחירות לנשיאות פורטוגל. בבחירות שנערכו בינואר 2016 זכה בלמעלה מ-52% מהקולות בסיבוב הראשון ונבחר לנשיא. הוא הושבע לתפקידו ב-9 במרץ. בינואר 2021 נבחר לתקופת כהונה נוספת ברוב של כ-61%. רבלו דה סוזה גרוש ואב לשניים. מדיה וקבצים בנושא מרסלו רבלו דה סוזה בוויקישיתוף מרסלו רבלו דה סוזה, באתר המכון למשפטים ומדע המדינה של אוניברסיטת ליסבון עמוד הפייסבוק
נטליה אנטיוך

נטליה ניקולאייבנה אנטיוך (ברוסית: Наталья Николаевна Антюх; נולדה ב-26 ביוני 1981) היא אתלטית רוסיה. היא האלופה האולימפית (לונדון 2012) ואלופת אירופה בריצת 400 מטר משוכות (ברצלונה 2010), בעלת שתי מדליות זהב מאליפות העולם בריצת שליחות 4x400 מטר (הלסינקי 2005 ומוסקבה 2013) ואלופת אירופה באולם בריצת 400 מטר (וינה 2002). אנטיוך נולדה בסנקט פטרבורג. באולימפיאדת אתונה (2004) זכתה אנטיוך בשתי מדליות, כסף וארד. מדליית כסף, בריצת שליחות 4x400 מטר בתוצאה של 3:20.16 דקות, אחרי ארצות הברית (3:19.01 דקות) ולפני ג'מייקה (3:22.00 דקות) ומדליית ארד, בריצת 400 מטר בתוצאה של 49.89 שניות, אחרי טוניק ויליאמס-דרלינג מבהאמה (49.41 שניות) ואנה גווארה ממקסיקו (49.56 שניות). באליפות העולם שנערכה בהלסינקי, פינלנד בשנת 2005 זכתה אנטיוך במדליית זהב בריצת שליחות 4x400 מטר בתוצאה של 3:20.95 דקות, לפני ג'מייקה (3:23.29 דקות) ובריטניה (3:24.44 דקות). באליפות העולם שנערכה בברלין, גרמניה בשנת 2009 זכתה אנטיוך במדליית ארד, בריצת שליחות 4x400 מטר, לאחר שהשתתפה בשלב המוקדמות. באליפות אירופה שנערכה בברצלונה, ספרד, בשנת 2010 זכתה אנטיוך במדליית זהב בריצת 400 מטר משוכות בשיא אליפות חדש של 52.92 שניות, לפני וניה סטמבולובה מבולגריה שקבעה שיא לאומי חדש של 53.82 שניות ופרי שייקס-דרייטון מבריטניה (54.18 שניות). באליפות העולם שנערכה בטגו, קוריאה הדרומית בשנת 2011 זכתה אנטיוך בשתי מדליות ארד, בריצת 400 מטר משוכות בתוצאה של 53.85 שניות, אחרי לשינדה דמוס מארצות הברית (52.47 שניות) ומליין ווקר מג'מייקה (52.73 שניות) ובריצת שליחות 4x400 מטר בתוצאה של 3:19.36 דקות, אחרי ארצות הברית (3:18.09 דקות) וג'מייקה (3:18.71 דקות). באולימפיאדת לונדון (2012) זכתה אנטיוך בשתי מדליות, זהב וכסף. מדליית זהב, בריצת 400 מטר משוכות בתוצאה של 52.70 שניות, לפני לשינדה דמוס (52.77 שניות) וזוזנה הינובה מצ'כיה (53.38 שניות). בריצת שליחות 4x400 מטר סיימה הנבחרת הרוסית בתוצאה של 3:20.23 דקות, אחרי ארצות הברית (3:16.87 דקות) ולפני ג'מייקה (3:20.95 דקות), אך נספלה בשלב מאוחר יותר לאחר הרשעה של שתיים מהרצות באימרוץ. באליפות העולם שנערכה במוסקבה, רוסיה בשנת 2013 זכתה אנטיוך במדליית זהב, בריצת שליחות 4x400 מטר, לאחר שהשתתפה בשלב המוקדמות. נוסף לכך, היא סיימה במקום 13 בריצת 400 מטר משוכות בתוצאה של 55.55 שניות. ריצת 200 מטר: 22.75 שניות (2012) ריצת 400 מטר: 49.85 שניות (2004) ריצת 400 מטר משוכות: 52.70 שניות (2012) מדיה וקבצים בנושא נטליה אנטיוך בוויקישיתוף נטליה אנטיוך, ברשת החברתית VK נטליה אנטיוך, באתר olympedia.org נטליה אנטיוך, באתר התאחדות האתלטיקה הבין-לאומית נטליה אנטיוך, באתר ליגת היהלום נטליה אנטיוך, באתר Track and Field (נשים)
גאליס - מתחילים מחדש

גאליס - מתחילים מחדש הוא ספרה של הסופרת סמדר שיר המבוסס על הסדרה "גאליס". פרק זה לוקה בחסר. אנא תרמו לוויקיפדיה והשלימו אותו. רונה דיין- אחותה החורגת של יולי, אביה מוטי דיין, הולכת לבית ספר מוזיקה ותיאטרון, מתחברת ליאנה הסטודנטית מאמסטרדם, הופכת לחברתו של איתן ויולי מסננת אותה ואבא שלה לא עונה לה כל הזמן. יולי סער- אחותה החורגת של רונה, מגונדרת, חברתו של ליעם שנעלם ולא עונה בכל פעם שהיא מתקשרת אליו, מתגעגעת לחבריה מגאליס ומסננת את רונה. יאנה- חברתה הטובה של רונה. איתן- החבר של רונה. מיסטר גף ריצ'רדסון- המורה בבית הספר, נותן יחס לתלמידיו גם אחרי סיום יום לימודים לא כמו כל המורים. ליעם בן בסט- מסופר כי ליעם לא שמר קשר עם יולי כל החופש, נמצא במקסיקו אצל יונתן ודני, נמצא בכלא המקסיקני. גאליס - הקיץ של רונה ודורי גאליס - הכוכבים של יולי גאליס - ליעם הולך בעקבות הלב גאליס - יונתן ודני במבצע מקסיקני את כל הספרים כתבה סמדר שיר.
אוריאלה וייט

אוֹריאלה וייט (6 בדצמבר 1949 – 2 ביוני 1994) הייתה שחקנית ורקדנית ישראלית. וייט גדלה בחיפה מגיל 13, שם סיימה את תיכון עירוני ה'. אביה אמנון היה רוקח. בילדותה למדה בלט קלאסי. היא למדה משחק בסטודיו למשחק ניסן נתיב בתל אביב, בעלת תואר ראשון בספרות מאוניברסיטת תל אביב. ב-1979 נסעה לפריז ולמדה פנטומימה ותנועה אצל ז'אק לקוק ואטיין דקרו. הייתה נשואה לאזרח בריטי לתקופה קצרה, לאחר מכן לאדריכל חיפאי, כתבה בעיתונים שונים וילדה את בתה היחידה. וייט נפטרה ממחלת הסרטן ב-2 ביוני 1994. וייט שיחקה בהצגות אחדות בתיאטרון הקאמרי ("כרגע לא פנוי"), רקדה בלהקת המחול של אושרה אלקיים ובלהקת ענבל. הצד השני - 1972 שוד הטלפונים הגדול - צילה, 1972 סרט וארוחת בוקר - 1977 מיליונר בצרות - תפקיד נשי ראשי, גילה פרסמן, 1978 סופו של מילטון לוי - 1981 ספיחס - תפקיד סמלת בשרשרת החיול, איתה מנסים להתחיל מומו ויודלה, 1982 שלגיה - 1987 בהפקת קנון גרופ. מקום אחר אגדות לוד בראשית מי ורדים מפורט סעיד מה פתאום אוריאלה וייט, במיזם "אישים" לתיעוד היצירה הישראלית אוריאלה וייט, במסד הנתונים הקולנועיים IMDb (באנגלית) אוריאלה וייט, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אוריאלה וייט, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב חוה נובק, כוכבים ולילות - מי רוצה לשחק עם תדי תומא?, דבר, 6 ביולי 1972 הקבר של אוריאלה וייט ב, באתר BillionGraves בוגרי סטודיו למשחק ניסן נתיב, 1968 - 1971 איה אורנשטיין, הערומים והחיים, מעריב, 24 במאי 1979 השחקנית רוקדת לכבוד תל אביב, מעריב, 3 במאי 1979 צפוי מבול חדש של סרטים ישראלים - לפסטיבל ונציה, דבר, 17 באוגוסט 1972 מול המצלמות... על המסך, דבר, 10 בפברואר 1977 מי ורדים מהטלוויזיה, מעריב, 4 באוגוסט 1972
אגם בורגס

אגם בורגס הוא אגם טבעי הנמצא ממערב לבורגס, ונשפך לים השחור בתחומי העיר. אגם בורגס הוא האגם הטבעי הגדול ביותר בבולגריה, בעל שטח של 27.6 קמ"ר. מימי האגם הם מים מליחים, בעלי מליחות של 4%-11%. באגם קיימת פאונה מגוונת, ונמנים בה 23 מיני דגים, 60 מיני חסרי חוליות, ו-254 מיני ציפורים. בעבר, האגם שימש כמרכז חשוב לתעשיית הדיג, אך בעקבות הקמת המפעלים הפטרוכימיים בעיר והזיהום שהם גורמים לאגם, ירדה קרנו של האגם בתחום זה, ובכלל, הדגה נפגעה. עם זאת, בשנים האחרונות חלה ירידה ברמות הזיהום, ומיני דגים שהייתה סברה כי נכחדו מן האגם, נצפים בו שוב. מדיה וקבצים בנושא אגם בורגס בוויקישיתוף
אגם מנדרנסקו

אגם מַנְדְרֶנְסְקוֹ (בבולגרית: Мандренско езеро) הוא מאגר מים, הדרומי ביותר מבין אגמי בורגס, והגדול ביותר מביניהם, עם שטח של 38.84 קמ"ר. בעבר, היה האגם אגם מלח בעל מים מליחים, אך כדי לענות על הצורך לאספקת מים מתוקים לבתי הזיקוק של בורגס, נבנה בשפך האגם למפרץ בורגס סכר, שמונע את התערבבות מי הים המלוחים עם מי האגם המתוקים. בחלקים מהאגם מתגוררים מיני דגים וציפורים בסכנת הכחדה גלובלית, ולכן, חלקים אלו של האגם מוכרזים כאזורים מוגנים. אגם בורגס מדיה וקבצים בנושא אגם מנדרנסקו בוויקישיתוף
בלן (מקצוע)

בַּלָּן (גם אולייר) הוא עובד בית מרחץ. תפקידו לדאוג לניקיון בית המרחץ, להסקת התנורים המחממים את המים ולעיתים גם לטפל במתרחצים (כגון הצלפה בענפי עץ הערבה, המקובלת אף כיום כטיפול להמרצת מחזור הדם בבתי מרחץ ציבוריים בטורקיה). הודות להתפתחות תשתית הולכת המים המודרנית, זמינות השימוש בחשמל ובגז לצורך חימום המים ובשל הבדלי תרבויות, בתי מרחץ ציבוריים אינם חזון נפרץ בתרבות המודרנית, ובתרבות המערבית בפרט. לכן גם משרת הבלן איננה נפוצה כיום במדינות רבות. ביהדות, הבלנית עובדת במקווה ומסייעת לטובלות בו. המילה מופיעה לראשונה בלשון חז"ל. מקורה ביוונית, βαλανεύς, במשמעות זו. המונח "בלן" (שם עצם, זכר) הוא במשקל קַטָּל, המשמש בעיקר למונחים המתארים בעלי מקצוע, כגון "שען", "נגר" ו"נהג". לדוגמה: מסכת שבת דף מ' ע"א ויקימילון ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
גביע המדינה בכדורגל 1960/1961

גביע המדינה בכדורגל 1960/1961 הייתה התחרות ה-23 מאז היווסדה וה-8 לאחר קום מדינת ישראל. המשחקים החלו ב-30 בינואר 1960 והסתיימו ב-1 בפברואר 1961. התחרות החלה חודשיים לאחר סיום התחרות הקודמת, אך אי-הסכמות בתוך ההתאחדות גרמו לכך שמשחקי רבע הגמר נדחו במעל לחמישה חודשים ונערכו רק בדצמבר 1960. הפועל תל אביב זכתה בגביע בפעם השביעית בתולדות הקבוצה, ובפעם הראשונה שהיא עושה זאת אחרי הקמת מדינת ישראל. בשלב הראשון השתתפו קבוצות של ליגה ג' וליגה ב'. בהמשך התחרות הצטרפו קבוצות מהליגות הגבוהות. לאחר הארכה. המשחק השני הסתיים בניצחון של הפועל תל אביב 0:3 לאחר הארכה. המשחק השני הסתיים בניצחון של הפועל הרצליה 1:2 לאחר הארכה. המשחק השני הסתיים בניצחון של הפועל פתח תקווה 2:3 הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגות המשנה. מ. רינקובסקי, "40 אלף צופים חזו בניצחון הפועל תל אביב על הפועל פתח תקווה (1:2) במשחק הגמר על הגביע", 2 בפברואר 1961, הבקר
אליפות אירופה בכדורגל נשים 1984

אליפות אירופה בכדורגל נשים 1984, הידועה גם בשם תחרות אירופה לקבוצות נשים ייצוגיות 1984, היא אליפות אירופה בכדורגל נשים הראשונה שארגנה אופ"א. הטורניר נערך בארבע המדינות שהעפילו אליו (איטליה, אנגליה, דנמרק ושוודיה) והתקיים מ-8 באפריל עד ה-27 במאי 1984. 16 נבחרות השתתפו במשחקי המוקדמות שהחלו באוגוסט 1982 והסתיימו באוקטובר 1983. בשונה ממשחקי כדורגל רגילים, המשחקים בטורניר זה נמשכו 70 דקות בלבד ושוחקו בכדור בגודל 4 (קטן יותר מהכדור הסטנדרטי). במשחק הגמר שנפרס על פני שני משחקים, נפגשו נבחרות אנגליה ושוודיה. בסיום שני המשחקים, נוצר שוויון בין שתי הנבחרות והמשחק הלך לדו-קרב בעיטות הכרעה, בהן ניצחה שוודיה. פיה סונדהאגה השוודית, שכבשה שלושה שערים במהלך הטורניר (כולל אחד בגמר), סיימה כמלכת השערים ואף זכתה בפרס השחקנית המצטיינת של הטורניר. אנגליה ניצחה 1-3 בסיכום המשחקים. שוודיה ניצחה 3-5 בסיכום המשחקים. שוודיה ניצחה 4–3 בבעיטות הכרעה (לא נערכה הארכה). האתר הרשמי של אליפות אירופה 1984 2013 Uefa Women's Competitions, באתר אופ"א
השבחה (חקלאות)

השבחה (טיפוח) הוא מונח בחקלאות המתאר יצירת זני צמחים או גזעי בעלי חיים בעלי תכונות רצויות. ערך מורחב – ברירה מלאכותית בחירת הצאצאים המוצלחים ביותר שיולידו את הדור הבא. יש סיכוי טוב שהפרטים הללו יורישו את התכונות הרצויות. הרבייה זוויגית של בעלי חיים עם תכונות שונות כדי לנסות לקבל את הטוב משניהם. בחקלאות המודרנית הזנים הם לרוב בעלי שונות גנטית נמוכה (צמחים מורבים במקרים רבים ברבייה אל-זוויגית. לאחר הכלאות יש צורך בברירה של התוצרים כדי לבדוק מי מהם קיבלו את התכונות הרצויות. אם כי יש גם שימוש ישיר בהכלאה (און כלאיים). ערך מורחב – השבחה באמצעות מוטציות דרך נוספת לקבלת זנים חדשים היא יצירת מוטציות באופן מכוון בצמחים, לדוגמה על ידי חשיפתם לקרינת גמא. רוב המוטציות שמתקבלות הן מזיקות. אולם מדי פעם מתקבלות מוטציות מועילות. ערך מורחב – הנדסה גנטית הנדסה גנטית היא השם המקובל למגוון טכניקות לשינוי הגנים של יצורים שונים. לרוב מדובר על העברה בררנית של חלקים קטנים מהחומר הגנטי לשם הוספת תכונה בודדת. אפשר להבין את המושג "השבחת זנים" אם חוזרים לרגע אל התאוריה של צ'ארלס דרווין בספרו המפורסם "מוצא המינים". שם טען דרווין כי במאבק האבולוציוני המתמשך על הקיום רק זנים ומינים המצליחים להסתגל, באמצעות שינויים קטנים ומועילים בתכונותיהם – שורדים. בדומה לכך, מדע השבחת הזנים זהו למעשה תהליך של שינוי תכונות של צמחים על מנת לייצר תכונות רצויות בצמחים, ולשפר אותם, מעין אבולוציה בזעיר אנפין. רק שכאן, השבחת זנים היא לצורכי האדם. תירבות צמחי בר על מדע השבחת זנים במגזין דגן בגן
פוסה (פירושונים)

האם התכוונתם ל... פוסה – סוג של טורף מהמשפחה טורפי מדגסקר פוסה – מין דמוי-חתול המהווה טורף-על מדגסקרי פוסה ענקית – מין נכחד הדומה לפוסה החי במדגסקר זבד מלגשי – טורף דומה לפוסה ששמו המדעי Fossa fossana פוסה (כלב ים) – סוג כלבי ים קטנים גומץ – בלטינית fossa, מונח אנטומי המתאר שקע רחב ורדוד אישים: אנרי פוסה – מלחין בלגי יון פוסה – סופר, מחזאי ומסאי נורווגי פוסי
נבחרת איסלנד בכדורגל נשים

נבחרת איסלנד בכדורגל נשים מייצגת את איסלנד בתחרויות כדורגל נשים בינלאומיות ומנוהלת על ידי התאחדות הכדורגל של איסלנד. מאז הקמתה ב-1981 ועד השנים האחרונות, לא הצליחה הנבחרת להעפיל לטורניר גדול. השינוי חל בשנת 2009, אז העפילה הנבחרת לראשונה לאליפות אירופה. בטורניר זה, היא שובצה לבית קשה עם גרמניה, נורווגיה וצרפת, והפסידה בכל שלושת משחקיה. בשנת 2011, הגיעה הנבחרת עד לגמר גביע אלגארבה (אחד מטורנירי הנשים החשובים בעולם), בו הפסידה 4-2 לארצות הברית. בגביע זה, חלוצת הנבחרת מרגרט לארה וידרסדוטיר, סיימה כמלכת השערים של הגביע עם ארבעה כיבושים. שנתיים לאחר מכן, העפילה הנבחרת בשנית לאליפות אירופה והפעם הגיעה עד לשלב רבע הגמר, שם הודחה על ידי שוודיה. ב-2014, שוב זכתה הנבחרת להצלחה בגביע אלגארבה, לאחר שניצחה 1-2 את שוודיה בקרב על המקום השלישי. הדירוג הנוכחי של נבחרת איסלנד ברשימת הדירוג של פיפ"א, הוא המקום ה-13 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 13 נמדד לראשונה באוגוסט 2024, והדירוג הכי נמוך 22 נמדד לראשונה בספטמבר 2018. 1991 - לא נרשמה 1995 עד 2015 - לא העפילה 1984 עד 2005 - לא העפילה 2009 - שלב הבתים 2013 - רבע גמר 2017 - שלב הבתים מדיה וקבצים בנושא נבחרת איסלנד בכדורגל נשים בוויקישיתוף דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל